MUP ZDK: Vršilac dužnosti policijskog komesara o procedurama za imenovanje na ovu poziciju

Vršilac dužnosti policijskog komesara Uprave policije Ministarstva unutrašnjih poslova Zeničko-dobojskog kanton, Adis Imamović danas je u razgovoru pojasnio procedure nakon što je prošle sedmice, odlukom Vlade ZDK razriješen dužnosti dosadašnji policijski komesar Semir Šut.

Član 23. Zakona o unutrašnjim poslovima Zeničko-dobojskog kantona je predvidio situaciju u slučaju, odsustva, smjene, prestanka mandata i drugih razloga nemogućnosti obavljanja službenih poslova policijskog komesara.

“Taj Član tretira pojedinosti nastavljanja rada Uprave policije MUP-a ZDK, predviđajući da poslove policijskog komesara, u slučaju njegove spriječenosti ili odsutnosti, obavlja načelnik Sektora uniformisane policije, a ukoliko je on spriječen obavlja ih načelnik Sektora kriminalističke policije.”

Imamović je u narednom periodu najavio raspisivanje konkursa za izbor i imenovanje policijskog komesara Uprave policije ZDK od strane Nezavisnog odbora, u skladu sa nedavno usvojenim izmjenama Zakona o unutrašnjim poslovima.